### | | | | --- | --- | | | | | --- | | **Byråd** 20. marts 2018 Sagsnr. 710-2017-336 Dok.nr. 710-2018-46773 Sagsbehandler DPHHJE | | 53.                 Videre planlægning for vindmølleprojektet ved [adresse] - Åbent

###

|  |  |
| --- | --- |
| Tidl. politisk behandling | BY, 19.12.17, pkt. 166 |
| Forventet sagsgang | BY |
| Lovgrundlag | Planloven, VE-loven |

###

**SAGENS INDHOLD**

Byrådet behandlede sagen om videre
planlægning for vindmølleprojektet ved [adresse] 19. december 2017. Her blev
det besluttet, at sagen oversendes til behandling i det nye byråd.

Byrådet skal i denne sag tage stilling til igangsætning af
udarbejdelsen af lokalplan med miljøvurdering og VVM-vurdering for rammeområde
13.TA.11 i Kommuneplan 13, der muliggør opstilling af store vindmøller ved
[adresse].

[adresse] har modtaget en ansøgning om tilladelse
til opsætning af seks store møller i to grupper med tre møller i hver.
Ansøgningen er udarbejdet på baggrund af en helhedsplan for fuld udbygning af
området med seks store vindmøller og nedtagning af de eksisterende fire
vindmøller.

Ansøgningen er resultatet af en proces, der har varet i
flere år. Der har været flere forslag i spil fra to forskellige ansøgergrupper,
som nu har fremsendt det fælles projektforslag. Det aktuelle projektforslag er tilpasset
i forhold til det projektforslag, der var fremlagt i den indledende debat i
januar 2017, idet den sydligste møllegruppe er rykket ca. 150 meter mod nord.
Se bilag – Illustration med begge forslag til opstilling af vindmøller.

**VURDERING**

I januar 2017 blev der gennemført en offentlig høring på
baggrund af et debatoplæg, der viste et projekt omfattende seks vindmøller. Se
bilag – Debatoplæg om vindmøller ved [adresse]. Ved høringsperiodens udløb var
der modtaget 13 høringssvar, som fremgår af bilaget ”Høringssvar til
debatoplæg”. I høringssvarene var der flere som anførte miljøgener i form af
støj, skygge og påvirkninger af helbredet, som følge af at være nabo til store
vindmøller. Herudover var der lokalt et markant ønske om at få rykket den sydligste
møllegruppe længere mod nord af hensyn til naboer og naturinteresser i området,
hvilket stred mod de kirkelige myndigheders ønske om at friholde udsigten fra -
og indsigten til Ivan Nørgaard.

Dette forhold er der arbejdet videre med og repræsentanter
for Teknik- og Miljøudvalget har mødtes med de kirkelige myndigheder 18. august
2017. Mødet havde til formål at drøfte placeringen af den sydligste
møllegruppe, som primært af hensyn til kulturmiljøet omkring Ivan Nørgaard, var
trukket længst muligt mod syd. Mødet resulterede i at de kirkelige myndigheder
accepterede, at den sydligste møllegruppe blev flyttet længere mod nord, til en
grænse der fortsat ville sikre, at landskabet med Ib Friis kirke i forgrunden ikke
blev forstyrret af vindmøller i baggrunden.

Det er Teknik og Kulturs vurdering, at den sydligste gruppe
af vindmøller er rykket mod nord i overensstemmelse med den aftale, som blev
indgået på mødet 18. august 2017.

I arbejdet med at opnå en optimal udnyttelse af rammeområde
13.TA.11 er der begrænsede muligheder for at justere på møllernes placering. En
række forskellige hensyn skal varetages, hvilket låser projektet i et
opstillingsmønster med to grupper med hver tre møller, som kun i begrænset
omfang kan parallelforskydes i forhold til hinanden. Derfor vurderer Teknik og
Kultur, at der under de givne omstændigheder ikke er bedre alternativer til det
fremsendte projektforslag. Se bilag –VVM-anmeldelse for [adresse] november
2017.

**ØKONOMI**

I medfør af VE-loven (Lov om fremme af Vedvarende Energi) er
der etableret en ’grøn ordning’, som har til formål at give økonomisk støtte
til projekter, som kan sikre lokal opbakning til opsætning af vindmøller på
land. Ordningen ophører 1. januar 2018. Det betyder, at tilsagn om tilskud fra
Line Christensengrøn ordning´ til dette projekt ikke er muligt, idet støtten er betinget af at
møllerne er net-tilsluttet inden 20. februar 2018.

Vindmølleprojektet har ingen økonomiske konsekvenser for
Favrskov Kommune.

**INDDRAGELSE**

Borgerinddragelse og kommunikation om forslag til lokalplan
sker efter reglerne i planloven. Miljøvurdering af lokalplanen og VVM-vurdering
af projektet sker efter Lov om Miljøvurdering af planer og programmer og
konkrete projekter. Offentligheden vil derigennem blive hørt flere gange.

Forud for igangsætning af VVM-vurderingen har projektet
været fremlagt i en forudgående offentlig debat i januar 2017. Forinden havde
der været offentlig debat i 2014 om et projekt for tre møller med et
opstillingsmønster i lighed med den sydligste gruppe af vindmøller i det
aktuelle projekt.

Teknik og Kultur vurderer, at de gennemførte offentlige
høringer er tilstrækkelige til, at der kan foretages en afgrænsning af
miljørapporten og indholdet i VVM-rapporten, hvorfor der ikke skal udarbejdes
et nyt debatoplæg.

**INDSTILLING**

Direktøren for Teknik og Kultur indstiller
til Byrådet:

1.   At der udarbejdes en lokalplan med
miljøvurdering for det kommuneplanlagte rammeområde 13.TA.11, Område til store
vindmøller ved [adresse], samt en VVM-vurdering af det fremsendte
projektforslag til seks store vindmøller ved [adresse].

**BESLUTNING**

***Teknik- og Miljøudvalget, 7. december 2017:***

Fraværende:Ingen

Venstre stillede ændringsforslag om, at der udarbejdes en
lokalplan med miljøvurdering vedrørende det nordlige område for tre vindmøller
til erstatning for de nuværende fire.

For stemte Robert Toft, Jean Olsen og Timmy Mogensen
Kallehave.

Imod stemte Allan Eriksen, Tove Mogensen, Zehnia Møller
og Ronny Thomsen.

Forslaget blev forkastet.

Den oprindelige indstilling indstilles godkendt.

***Økonomiudvalget, 13. december 2017:***

Fraværende:Solvej Holst

Fremsendes uden indstilling.

Kent Jørgensen, Ronny Thomsen og Ella Larsen
indstiller Teknik- og Miljøudvalgets indstilling.

Kåre Toft, Lasse Poulsen og Simon Lauritsen
indstiller, at der udarbejdes en lokalplan med miljøvurdering vedrørende det
nordlige område for tre vindmøller til erstatning for de nuværende fire.

***Byråd, 19. december 2017:***

Fraværende:Esben Iversen, Simon Lauritsen, Timmy Mogensen
Kallehave

Bruno Brandt anmodede byrådet om at få sin habilitet i
sagen vurderet.

Byrådet erklærede Bruno Brandt inhabil i sagen. Steen Larsen
Allan Møller deltog ikke i behandlingen af punktet.

I stedet deltog 1. stedfortræder på Venstres kandidatliste
Sonny Lauritsen.

Med baggrund i meningstilkendegivelserne i debatten anførte
borgmesteren, at afstemning om Venstres ændringsforslag fra Teknik- og
Miljøudvalget samt Økonomiudvalget og om indstillingen fra Teknik- og Miljøudvalget
kunne føre til at begge forslag ville falde.

Mødet blev suspenderet.

Et enigt Byråd besluttede at oversende sagen til behandling
i det nye Byråd efter 1. januar 2018.

**Bilag**

|  |  |
| --- | --- |
| VVM-anmeldelse Hallendrup november 2017 | 710-2017-256796 |
| Illustration med begge forslag til opstilling af vindmøller | 710-2017-256995 |
| Debatoplæg om vindmøller ved [adresse] af januar 2017 | 710-2017-1764 |
| Høringssvar til debatoplæg af februar 2017 | 710-2017-78540 |
| Vurdering af høringssvar af februar 2017 | 710-2017-45555 |
| Bemærkninger til høringssvar fra ansøger af 21. marts 2017 | 710-2017-79468 |